《飞蝗》
明代·郭登

飞蝗蔽垂日无色，野老田中泪垂血。
牵衣顿足捕不能，大叶全垂小枝折。
去年拖欠鬻男女，今岁科征向谁说。
官曹醉卧闻不闻，叹息回头望京阙。

作者简介：（?—1472）明凤阳府人，字元登。郭英孙。幼英敏，及长博闻强记，好谈兵。景泰初以都督佥事守大同。自土木堡兵败后，边将畏缩，不敢接敌。登侦知敌踪后，以少胜多，军气为之一振。捷闻，封定襄伯。登治军纪律严明，料敌制胜，动合机宜，一时称善。谥忠武。